ቤትኪንግ የኢትዮጵያ ፕሪምየር ሊግ | 5ኛ ሳምንት ምርጥ 11
የቤትኪንግ የኢትዮጵያ ፕሪምየር ሊግ አምስተኛ ሳምንት ጨዋታዎችን መሰረት በማድረግ የሳምንቱን ምርጥ ቡድን እንዲህ አሰናድተናል።አሰላለፍ 4-3-3ግብ ጠባቂፍሬው ጌታሁን – ድሬዳዋ ከተማበድጋሚ የምርጥ 11ችን ተመራጭ የሆነው ፍሬው በወላይታ ድቻው ጨዋታ ንቁ ሆኖ እና ከስህተት ርቆ ተመልክተነዋል። በጨዋታው የቸርነት ጉግሳን የግንባር ኳስ እና የእንድሪስ ሰዒድን የቅጣት ምት ያዳነበት መንገድም ልዩ ነበር።ኃይሌ ገብረትንሳይ – ኢትዮጵያ ቡናጅብደኛው የመስመር ተከላካይ በዚህም ሳምንት የማጥቃት ስብዕናውን አሳይቷል። ሦስተኛው የቡድኑ ጎል እንድትቆጠር ምክንያት የሆነችውን ኳስም ከራሱ ሜዳ እየገፋ በመግባት መሀል ለመሀል አሾልኮ በመስጠት ቁልፍ ሚና ተወጥቷል። የመጀመሪያው ኳስ ለተቆጠረበት እንቅስቃሴም እንዲሁ ኳስ በመንጠቅ ተሳታፊ ነበር።ምኞት ደበበ – ሀዋሳ ከተማዳግም የመሀል ተከላካይ ቦታ ላይ የተመረጠው ምኞት በሀዋሳ እና ጅማ ጨዋታ የትኩረት ነጥብ ሆኗል። በራሱ ላይ ያስቆጠረውን ግብ በግብ ከማካካሱ በላይ ግን በሙሉ አቅሙ ሲያጠቃ ለነበረው ሀዋሳ ከለላ በመሆን በተደጋጋሚ የጅማን መልሶ ማጥቃቶች ከሜዳው አጋማሽ እንዳያልፉ በማድረግ ቁልፍ ሚና ነበረው።ጊት ጋትኮች – ሲዳማ ቡናጊት ለቡድኑ የመጀመሪያ ሦስት ነጥቦች ትልቅ መስዕዋትነትን በጠየቀው ጨዋታ የወልቂጤን ጥቃቶች በድንቅ የአንድ ለአንድ ግንኙነቶች ሲያመክን ውሏል። እንደ ቶማስ ስምረቱ እና አህመድ ሁሴን ያሉ ቁመተ መለሎዎችንም በቆሙ ኳሶች ላይ ክፍተት ባለመስጠት ቡድኑን ተከላክሏል።ኤልያስ አታሮ – ጅማ አባ ጅፋርጅማ አባ ጅፋር ሀዋሳን ፈትኖ ውሎ አንድ ነጥብ ባሳካበት ጨዋታ ላይ ስራ በዝቶበት በዋለው የተከላካይ ክፍል ውስጥ ኤልያስ አታሮ ትልቅ ሚና ነበረው። ከግራ መስመር ተከላካይነት ወደ መሀል ተከላካይነት የዞረው ጥንቁቁ ኤልያስ እንደብሩክ በየነ ያሉ ወሳኝ አጥቂዎችን እንቅስቃሴ ታፍኖ እንዲቀር ምክንያት ሆኗል።አማካዮችብርሀኑ አሻሞ – ሲዳማ ቡናለመጀመሪያ ጊዜ በቀዳሚው አሰላለፍ ውስጥ የተካተተው ብርሀኑ ከዮሴፍ ዮሀንስ ጋር ያለውን ስኬታማ ጥምረት ዳግም አሳይቷል። ሲዳማ ያጣውን ከኃይል አጨዋወት በራቀ መንገድ የተጋጣሚን አማካዬች የመቆጣጠር ኃላፊነት በአግባቡ ተወጥቷል።ኤልያስ ማሞ – ድሬዳዋ ከተማኤልያስ አሁንም የድሬዳዋ ከተማ የማጥቃት ሂደት ቁልፍ ተጫዋች መሆኑን ያሳየበትን ሳምንት አሳልፏል። የመታት ድንቅ የቅጣት ምት በግቡ አግዳሚ ብትመለስበትም ለሙኸዲን ሙሳ ግብ መቆጠር ምክንያት የሆነችውን ኳስ ያመቻቸበት መንገድ የቡድኑ ወሳኝ ግብ ቀጥተኛ ተሳታፊ አድርገዋለች።ታፈሰ ሰለሞን – ኢትዮጵያ ቡናታፈሰ በሰበታው ጨዋታ በታታሪነት የተሞላ እንቅስቃሴ ሲያደርግ ውሏል። የመጀመሪያው ግብ ሲቆጠር ኳስ ቀምቶ ማጥቃቱን በማስጀመር እንዲሁም ሦስተኛውንም ግብ አመቻችቶ በማቀበል ቀጥተኛ ተሳታፊ ሆኗል። በእንቅስቃሴም ሜዳ አካሎ በመጫወት ለተጋጣሚውን አማካዮች ፈተና ሆኖ ውሏል።አጥቂዎችሀብታሙ ታደሰ – ኢትዮጵያ ቡናየግራ መስመር አጥቂነት ሚና ተሰጥቶት ጨዋታውን የጀመረው ሀብታሙ ከአማካይ ክፍሉ ጋር ጥሩ መናበብን አሳይቷል። አጥቂው የመጀመሪያዋን ግብ አመቻችቶ ሲያቀብል ሁለተኛውን ደግሞ ባልታሰበ መልኩ በቀጥታ በመምታት ድንቅ ግብ አስቆጥሯል።ሳሊፉ ፎፋና –ሀዲያ ሆሳዕናኮትዲቯራዊው የፊት አጥቂ ቡድኑ አዳማ ከተማን በረታበት ጨዋታ ተከላካዮችን ሲረብሽ ውሏል። ግዙፉ አጥቂ ሦስተኛውን ግብ ከማስቆጠሩ ባለፈ በአይዛክ ኢሲንዴ ተጨርፎ ከመረብ ላረፈው የመጀመሪያ ግብም በግንባር በመግጨት መነሻ ሆኗል።ሙኽዲን ሙሳ – ድሬዳዋ ከተማለሁለተኛ ጊዜ የመጀመሪያ አሰላለፍ ዕድልን ያገኘው ሙኸዲን በድቻው ጨዋታ ፈጣን አጥቂ መሆኑን ያሳየበትን ጨዋታ አሳልፏል። በጨዋታው ከቡድን ጓደኞች ጋር ጥሩ ቅንጅት በማሳየት የግል ብቃቱን ያሳየበትን ግብ ከማስቆጠሩም በላይ በመጨረሻ ደቂቃ የግቡን መጠን ሁለት ለማድረስ ተቃርቦ ነበር።አሰልጣኝ ዘርዓይ ሙሉ – ሲዳማ ቡናሲዳማ ቡና የመጀመሪያ ሦስት ነጥቡን ያሳካበት ጨዋታ ቀላል አልነበረም። አሰልጣኝ ዘርዓይ ከድል የራቀውን ቡድን ተነሳሽነት ከፍ በማድረግ እና ዳግም በጨዋታ ላይ በተከሰተ ጉዳት የተፈጠረውን ክፍተት በመድፈን ሲዳማ እስከመጨረሻው ታግሎ ውጤት ይዞ እንዲወጣ አስችሏል።ተጠባባቂዎች ፋሲል ገብረሚካኤል – ሰበታ ከተማ
ፈቱዲን ጀማል – ሲዳማ ቡና
እንየው ካሣሁን – ፋሲል ከነማ
ዳዊት ተፈራ – ሲዳማ ቡና
ፀጋዬ ብርሀኑ – ወላይታ ድቻ
አቤል ከበደ – ኢትዮጵያ ቡና
አቡበከር ናስር  – ኢትዮጵያ ቡና